ב"ה

עליך ראשית ללמוד את השיחה

ואז לענות על השאלות, מתוך השיחה ומתוך השיעור.

בהצלחה

|  |
| --- |
| **כאשר ספג פרעה את המכות, ניסה לעשות תשובה. שתי תפיסות שונות על מהות תשובתו של פרעהhttp://www.chabad.org.il/_Pics/Pixel.gif** |
| http://www.chabad.org.il/_Pics/Pixel.gif |
| |  | | --- | | **חטאתי... ואני ועמי הרשעים**(שמות ט,כז)  פרשתנו עוסקת במכות שניתכו על המצרים. לאחר שפרעה קיבל מכה, היה מתחרט על מרידתו בה' ומבטיח לשלוח את העם. במכת הברד, למשל, הייתה תשובתו שלמה לכאורה: חרטה על העבר - "חטאתי... ואני ועמי הרשעים"1, וקבלה על העתיד - "ואשלחה אתכם ולא תוסיפון לעמוד".2 הקב"ה קיבל את תשובתו: "ויחדלו הקולות והברד, ומטר לא ניתך ארצה".3  מה היה כוחה של תשובה זו? על כך יש שתי דעות, שבאות לידי ביטוי בשני הפירושים שמביא רש"י על המילים "לא ניתך": פירוש אחד - "לא הגיע, ואף אותן (טיפות) שהיו באוויר, לא הגיעו לארץ". לפי פירוש זה, המטר לא התבטל לחלוטין, אלא נשאר תלוי בחלל ולא ירד על הארץ. פירוש שני - "לא הוצק לארץ" (במובן של יציקה, התכה), ולפי פירוש זה, האדים שבאוויר לא נעשו כלל לנוזל, ומציאות המטר התבטלה לחלוטין.  **העונש כתולדה**  ההבדל בין שני הפירושים הללו אינו הבדל לשוני בלבד, אלא טמונות כאן שתי תפיסות שונות על מהות תשובתו של פרעה. הברד היה עונש על עיקשות ליבו של פרעה, והפסקת המכה באה בעקבות תשובתו. וכאן נשאלת השאלה, באיזו מידה היה כוח בתשובתו - אם עד כדי מחיקת המכה כליל, או שהיה בכוחה רק למנוע את פגיעתה הקשה.  ידוע, שעונש אינו אלא תוצאה ותולדה של החטא, כפי שנאמר4: "תייסרך רעתך" - הרע עצמו מייסר וגורר עמו את העונש. לכן, אם התשובה על העוון מושלמת ומוחקת כליל את העבירה - מתבטל לחלוטין גם העונש. אך אם התשובה אינה יכולה למחוק את החטא לחלוטין - גם הייסורים, שנובעים מהחטא, אינם מתבטלים לגמרי.  **הרע ש"הסתפח"**  מבחינה זו יש הבדל גדול בין תשובה של יהודי לתשובה של 'בן-נח'. כאשר הקב"ה בחר בעם-ישראל במעמד הר-סיני, הוא יצר בנשמתו של כל יהודי קשר עצמותי עם התורה ומצוותיה. יהודי, בפנימיות לבבו, רוצה להיות קשור עם הקב"ה ולקיים את המצוות. החטא הוא דבר זר למהותו האמיתית - יצרו אנסו לעשות דבר, שבתוך נפשו אין הוא רוצה לעשותו.5 וגם בעת החטא מהותו של יהודי נשארת קשורה בטוב ובקדושה.6  על-כן, ברגע שהוא שב בתשובה וגומר בלב שלם שלא לחטוא עוד - מיד הוא מתנקה לגמרי מן החטא. הרע ש'הסתפח' אליו סולק, והוא חזר למהותו הראשונית הבסיסית, שכן "ישראל אף-על-פי שחטא ישראל הוא".  **לפני מתן-תורה**  אולם פרעה היה 'בן-נח', והשאלה היא באיזו מידה יכול היה למחוק לגמרי את שרידי חטאו. לפי הפירוש הראשון, הייתה התשובה יכולה רק למנוע את פעולת העונש, אך לא למחקו כליל. לעומת זאת, הפירוש השני גורס, שהואיל ומכות מצרים היו קודם מתן-התורה, בטרם "אתה בחרתנו מכל העמים" - היה גם לפרעה הכוח לבטל לגמרי את החטא ואת עונשו, ולכן, לפירוש זה, נעלמה כליל מציאות הברד.  שני פירושים במילה אחת בתורה - וכמה עומק טמון בהם! | |

שאלות:

1. אילו צמחים נשברו ואילו לא?
2. הסבר את הפסוק: וְהַפִּשְׁתָּ֥ה וְהַשְּׂעֹרָ֖ה **נֻכָּ֑תָה** כִּ֤י הַשְּׂעֹרָה֙ **אָבִ֔יב** וְהַפִּשְׁתָּ֖ה **גִּבְעֹֽל**
3. איזו שאלה יש לרשי (בפסוק לב)?
4. ְהַחִטָּ֥ה וְהַכֻּסֶּ֖מֶת לֹ֣א נֻכּ֑וּ כִּ֥י אֲפִילֹ֖ת הֵֽנָּה. ישנם שני פירושים למילה 'אפילות'. בפשט ובמדרש. כתוב את שניהם – והסבר איך הם עונים על השאלה של רשי (שאלה ג)
5. אחרי שלמדת את השיחה, ענה:
6. מהם שני הפירושים לפסוק 'ומטר לא ניתך ארצה'
7. לכאורה הקב"ה לא עושה נס לחינם – לשם מה עשה ה' נס כזה?
8. מהם שני ההסברים להבין את מהות העונש?
9. מה ההבדל בין תשובה של גוי לתשובה של יהודי?

מסר עצום מהשיחה: כאשר יהודי עושה תשובה (לגבי גוי זאת שאלה, לגבי יהודי זה בוודאות), הוא יכול לא רק לבטל את הגזירה הרעה שהיתה עליו. יש לו כח מדהים!! לבטל את ההיסטוריה, למחוק את מה שהיה.

תלמיד (לדוגמא) שלא היה מספיק זמן בשיעורים/לא היה רציני בזמן הלימודים. והוא מחליט החלטה אמיצה וחזקה, שמכאן ואילך הוא **באמת** מתחיל להיות רציני, יש לו כח לשנות את העבר!